AFRIKAANSE OPSOMMING: Die afgelope paar jaar het die aanvraag na bandwydte dramaties verhoog as gevolg van nuwe toepassings vir data en multimedia, en draadlose tegnologie het voorgekom as ’n dominante tegnologie vir data konnektiwiteit, veral vir die huis, kantoor en laaste myl dienste. Omdat draadlose kommunikasie afhanklik is van spektrum beskikbaarheid, wat gemeenskaplik is, moet hierdie skaars kommoditeit in kommunikasie so effektief moontlik gebruik word. Sekere aspekte van die vereiste sal in die tesis ondersoek word. Dit is besluit om die IEEE 802.11b standard vir die spesifieke ondersoek te gebruik as gevolg van die wye toepassing, die groot hoeveelheid beskikbare literatuur, die verskeidenheid simulasie sagteware en die gemak waarmee die toerusting bekom kan word. Die IEEE 802.11 standaard spesifiseer the Punt Koordinasie Funksie (PCF) as die deterministiese protokol vir die betrokke standaard. Onlangs het navorsing oor hierdie aspek gestagneer, en dit is die doel van die projek om te ondersoek hoe bestaande infrastruktuur netwerke moontlik verbeter kan word deur optimering van sekere modusse van die 802.11 protokol. Die ondersoek hoop ook om te bepaal wanneer die oorgang van die Distrubusie Koordinasie Funksie (DCF) en Punt Ko- ordinasie Funksie sal plaasvind, en om ’n dienooreenstemmende protokol te on- twikkel. Die tesis verskaf wiskundige modelle vir die werking van die DCF en PCF modusse, wat vergelyk word met resultate uit ’n netwerk simulator (ns2), vir teoretiese ver- ifikasie. ’n Protokol word ook voorgestel om dinamies te wissel tussen DCF and PCF, om die voordele wat die protokolle verskaf te gebruik.